कोरोना अपडेट: देश में 24 घंटों में कोरोना के 975 नए मामले, 4 मरीज़ों की मौत
दिल्ली: स्वास्थ्य मंत्रालय द्वारा आज शनिवार, 16 अप्रैल को जारी आंकड़ों के अनुसार देश में 24 घंटों में कोरोना के 975 नए मामले सामने आए हैं। जिनमे से आज फिर सबसे ज़्यादा मामले दिल्ली से सामने आए हैं। दिल्ली में 24 घंटो में कोरोना के 366 मामले सामने आए है, जबकि 13 अप्रैल को 325 नए मामले सामने आए थे। दिल्ली में कोरोना के बढ़ते मामलों को देखते हुए, दिल्ली के मुख्यमंत्री अरविंद केजरीवाल ने कहा है कि सरकार कोरोना पर अपनी नजर बनाए रखे हुए हैं। हालांकि कोरोना के बढ़ते मामलों के बीच, लोगों को अस्पताल में एडमिट होने की जरूरत नहीं पड़ रही है। इसलिए लोगों को घबराने की जरूरत नहीं है। साथ ही दिल्ली सरकार ने कोरोना के बढ़ते मामलो को देखते हुए दिल्ली के सभी अस्पतालों को सतर्क कर दिया है |
वहीं नोएडा और गाजियाबाद में भी कोरोना के मामले लगातार बढ़ते जा रहे हैं। नोएडा के स्कूलों में कोरोना वायरस तेजी से पैर पसार रहा है। ANI की रिपोर्ट के मुताबिक नोएडा के मुख्य चिकित्सा अधिकारी (CMO) ने जानकारी दी है की पिछले एक सप्ताह में 44 बच्चे कोरोना से संक्रमित हो चुके है, जिनमे से 16 बच्चे 18 वर्ष से भी कम उम्र के है | साथ ही उन्होंने बताया है की नोएडा में कुल संक्रमित लोग की संख्या 169 है, जिनमे से 26.3 प्रतिशत बच्चे संक्रमित हुए हैं।
इसके अलावा बीते दिन कोरोना से 4 मरीज़ों की मौत हुई है। जिनमें से एक-एक मरीज़ की मौत महाराष्ट्र, मिज़ोरम, ओड़िशा और हरियाणा में हुई है। साथ ही इसी बीच देश भर में कोरोना से पीड़ित 796 मरीज़ों को ठीक किया गया है। और एक्टिव मामलो में आज लगातार दिन भी 175 मामलों की बढ़ोतरी हुई हैं।
देश में कोरोना संक्रमण के मामलों की संख्या बढ़कर 4 करोड़ 30 लाख 40 हज़ार 947 हो गयी है। जिनमें से अब तक 5 लाख 21 हज़ार 747 लोगों की मौत हो चुकी है। वहीं देश में कोरोना से पीड़ित 98.76 फ़ीसदी यानी 4 करोड़ 25 लाख 7 हजार 834 मरीज़ों को ठीक किया जा चुका है। और एक्टिव मामलों की संख्या बढ़कर 0.03 फ़ीसदी यानी 11 हज़ार 366 हो गयी है।
स्वास्थ्य मंत्रालय की ताजा जानकारी के अनुसार देश में कोरोना वैक्सीन की अब तक 1 अरब 86 करोड़ 38 लाख 31 हज़ार 723 डोज दी जा चुकी हैं। जिनमें से 6 लाख 89 हज़ार 724 वैक्सीन की डोज पिछले 24 घंटों में दी गयी है।
भारतीय आयुर्विज्ञान अनुसंधान परिषद (ICMR) द्वारा जारी आंकड़ों के अनुसार कोरोना के 83 करोड़ 14 लाख 78 हज़ार 288 सैंपलों की जांच की जा चुकी है। जिनमें से 3 लाख 918 सैंपलों की जांच पिछले 24 घंटों में हुई है।
राज्यवार कोरोना के नये मामले
देश में पिछले 24 घंटों में कोरोना के 975 नए मामले दर्ज किए गए हैं। जिनमें दिल्ली से 366 मामले, हरियाणा से 174 मामले, उत्तर प्रदेश से 108 मामले, महाराष्ट्र से 69 मामले, मिज़ोरम से 53 मामले, कर्नाटक से 49 मामले, तमिलनाडु से 22 मामले, पश्चिम बंगाल, ओड़िशा और राजस्थान से 17-17 मामले, तेलंगाना से 15 मामले, आंध्र प्रदेश से 14 मामले, गुजरात से 11 मामले और पंजाब से 9 मामले सामने आए हैं।
साथ ही, मध्य प्रदेश से 6 मामले, जम्मू और कश्मीर से 5 मामले, हिमाचल प्रदेश और चंडीगढ़ से 4-4 मामले, छत्तीसगढ़, गोवा और मणिपुर से 3-3 मामले, उत्तराखंड और सिक्किम से 2-2 मामले और एक-एक मामला बिहार और लद्दाख से सामने आया है। बीते दिन छत्तीसगढ़, असम, त्रिपुरा, मेघालय, अरुणाचल प्रदेश, नागालैंड, लद्दाख, लक्षद्वीप, अंडमान और निकोबार द्वीप समूह और दादरा नगर हवेली और दमन दीव से कोई मामला सामने नहीं आया है।
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva